**Referat fra foreldremøte 5 april 2022.**

**Saker fra Eierstyre:**

**PBL :**

PBL har på vegne av barnehagene sendt et krav til Sigdal kommune om etterbetaling av kommunalt tilskudd for årene 2018, 2019, 2020 og 2021 for alle bhg i Sigdal.

PBL og Sigdal kommune har tidligere i år kommunisert om denne saken, uten at kommunen har rettet opp i feilen. Kommunen må forholde seg til de fastsatte rapporteringstidspunkter og skal fatte vedtak basert på barnetallet, barnas alder og oppholdstid på det enkelte rapporteringstidspunkt.

Vedtaket/tilskuddsutmålingen fra det enkelte rapporteringstidspunkt gjelder fram til neste rapporteringstidspunkt. Dette betyr at rapporteringen fra de private barnehagene den 15. januar skal være gjeldende fram til neste rapporteringstidspunkt som er 1. november. Kommunen må da forholde seg til forskriftsteksten i § 12 tredje ledd hvor det fremgår at de barna som fyller tre år i tilskuddsåret som blir rapportert 15. januar skal ha driftstilskudd for småbarnsplass fram til neste rapporteringstidspunkt som er 1. november.

PBL mener Enger barnehage skal utbetales kr 403 731,-.

Kommunen har svart via advokat at de avviser kravet. PBL på sin side, mener fortsatt kommunen har gjort feilutbetaling og sender saken til statsforvalter i Viken.

**Flyktninger:**

Kommunen forbereder seg i første omgang til å ta i mot 50  flyktninger fra Ukrainia, og intensjonen er 30  nå på kort sikt. De vet dessverre ikke noe om hvem de er og når de kommer, men trolig vil de komme til Sigdal før påske ,- om ikke situasjonen i Ukrainia endrer deg.

Vi har gitt tilbakemelding til kommunen at vi har 1 plass ledig pr nå, men om vi ansetter en assistent til, så har vi 5 plasser ledig.

**Foreldresamarbeid:**

Vi arbeider for, og ønsker et godt samarbeid med dere foreldre. Det er viktig i forhold til trygghet og trivsel både for dere og barna.

Dette gjelder informasjonsflyt mellom hjem og barnehage og motsatt.

«Både barnehagen og foreldrene må jobbe for å skape et likeverdig forhold seg i mellom. Det er et gjensidig ansvar å fremme den gode dialogen og kontakten, men barnehagen har hovedansvaret for å etablere dette ved bla. Foreldresamtaler.

**Men det er først og fremst er den daglige kontakten som fremmer kvaliteten for det enkelte barnet. Møt hverandre med gjensidig åpenhet og respekt. Det skal være rom for både ros og konstruktive tilbakemeldinger. Barnehagen kan ikke innfri alle ønsker og behov, men skal lytte og sørge for gode avklaringer**.

Vær bevisst at dersom du er engasjert og interessert, får barnet ditt en tryggere og mer forutsigbar barnehagehverdag. Båndene mellom hjem og barnehage styrkes.

**Snakk med oss om ting som har betydning for barnets dag i bhg.**

Sovet lite? Utilpass? Stresset morgen? Kranglete og utrivelig morgen?

Mareritt? En syk katt/ død hund ? Alvorlig sykdom eller død i familie?.. osv

**Da er det mye enklere for oss å forstå barnets reaksjoner og følelser, og vite hvordan vi skal respondere på barnets uttalelser/ samtaler.**

**MYkid ?**

Barnehagen vurderer å anskaffe MyKid. Dette er et digitalt verktøy for å sikre en god kommunikasjon mellom hjem og barnehage. Dette gir mulighet for rask og enkel kontakt med barnehagen, og ikke minst, god oversikt over hva som skjer i barnehagen.

Det er en form for Transponder ( slik vi har nå), men med flere bruksmuligheter. Menneskelig kontakt og gode relasjoner er, og vil fortsatt være uerstattelig, selv med et godt digitalt verktøy. – Så det viktigste foreldresamarbeidet skjer allikevel på foreldresamtaler, og daglig kontakt i bringe og hente situasjoner!

**EVENTUELT:**

**28 april er det felles foreldremøte for bhg`ene i Sigdal.**

**«VÅG Å VÆRE EN TYDELIG VOKSEN»**

Dere vil få egen invitasjon med påmelding før påske.

**Smøremåltid:**

Barnehagen innfører smøremåltid igjen fra august 2022.

**Ferie.**

Det kom frem en del kritiske spørsmål vedrørende ferie til de ansatte og grunnlaget for å ha påmelding til sommeråpent i uke 28.

Tidligere eierstyrer har vedtatt at de ansatte skal ha den 5 ferieuka si i jul og påskedager. Noen år er det slik at de ansatte kan få x antall dager for lite dager, mens de kan få x antall for mye dager andre år. ( kan variere fra år til år og kan komme an på stillingsprosent) Eierstyret bestemt i 2016 at dette skulle telle som den 5 ferieuka, uavhengig av dette.

Tidligere eierstyre bestemte at det skulle være minimum 8 påmeldte barn pr dag og med en dagsats på 300 kr, for å ha åpent i uke 28. Dette på grunn av at det er veldig dyrt å ha oppe ei uke hvor de ansatte skal ha igjen ferie senere, og det må inn vikar.

Saken vil bli tatt opp på samarbeidsutvalgsmøte.

**Barnehagetur.**

Det ble ikke bestemt noe, men spørsmålet er om det skal organiseres en tur, der foreldre er med, eller om det skal arrangeres en «annerledes « dag i bhg.. Foreldre til skolegruppa planlegger/ arrangerer dette, og vil komme med informasjon når det er bestemt.

----------------------------------------------------------------------------------------------------------------------------------**Eget møte med foreldra til skolegruppa**

La frem plan for møter med fadderbarn og overgangen til skolen.

Prata om det skolegruppa jobber med, og som de kan jobbe med hjemme.

Noen år har vi hatt kosekveld med skolegruppa, mens andre så har vi overnatta. Vi ble enige om å ha overnatting ute i lavo med barna. Da avspaserer barna dagen etter, og må derfor hentes etter frokost.

Referat fra foreldremøte 19.04.22 ; Daglig leder v/ Tonje Kaugerud